Дзялянка за Гарадцом была даволі вялікая — восем гектараў. Яе засадзілі на працягу дня, увечары ўдзельнікі мерапрыемства вярталіся дахаты стомленыя, але задаволеныя. Прычым дзялянка гэтая толькі адзін эпізод вялікай працы. На працягу тыдня лесу саджанцы былі высаджаны на 31 гектары, а ўсяго на працягу вясны лясамі на Лепельшчыне трэба засадзіць больш за 130 гектараў. Праца наладжана ў рэжыме канвеера: колькі гектараў выпілоўваецца, столькі ж трэба і высадзіць. А па магчымасці — і больш.